**ELŐTERJESZTÉS**

Bonyhád Város Képviselő - testületének 2019.március 4. nap

rendes/rendkívüli testületi ülésére

|  |  |
| --- | --- |
| Tárgy: | Kristálykehely Bt. ingatlan cseréje |
| Előterjesztő: | Filóné Ferencz Ibolya polgármester |
| Előterjesztést készítette: | dr. Puskásné dr. Szeghy Petra  |
| Előterjesztés száma: | 34. sz. |
| Melléklet: | - |
| Előzetesen tárgyalja: | - |
| Az előterjesztés a jogszabályi feltételeknek megfelel: | dr. Puskásné dr. Szeghy Petra jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

Bonyhád Város Önkormányzata bérleti szerződést kötött 2005. március 21-én a Kristálykehely Bt-vel a Bonyhád, Szent Imre utca 5. szám alatti ingatlanra, ahol a gazdasági társaság gyógyszertárat üzemeltet. A Kristálykehely Bt. vezetője jelezte polgármester asszony felé, hogy szeretnének nagyobb ingatlanba költözni.

A Szent Imre utca 4. alatti ingatlan megfelelt számukra. Ezen ingatlant körülbelül egy éve nem tudtuk bérbe adni, hasznosítani. Az épületben az önkormányzatnak jelentős felújítást kellene végezni.

Az önkormányzati lakások, helyiségek bérletéről és elidegenítéséről, a lakások bérleti díjáról, valamint a lakbértámogatás szabályairól szóló 7/2016. (IV.22.) önkormányzati rendelet 35. § (1) bekezdés alapján „különös méltánylást érdemlő városi érdek (pl. a foglalkoztatás bővítése, a lakosság közszolgáltatásokkal történő ellátása, a helyiség jelentős mértékű felújítása,) indokolja, az Önkormányzat képviselő-testülete árverési eljárás nélkül dönthet a helyiség bérbeadásáról.” Így a helyiség cserének jogszabályi akadálya nincsen, amennyiben ahhoz a testület jóváhagyását adja.

A fenti rendelet értelmében a bérleti díj 1.000,- Ft/m2 az officina (gyógyszerkiadásra szolgáló helyiség) és irodahelyiségek tekintetében, míg az ingatlan többi része raktározási céllal kerül 350Ft/m2 áron bérbeadásra.

# Kérem a Tisztelt Képviselő-testületet, hogy a fentiek alapján fogadja el a határozati javaslatot.

**Határozati javaslat**

Bonyhád Város Önkormányzati Képviselő-testülete az önkormányzati lakások, helyiségek bérletéről és elidegenítéséről, a lakások bérleti díjáról, valamint a lakbértámogatás szabályairól szóló 7/2016. (IV.22.) önkormányzati rendelet 35. § (1) bekezdés felhatalmazása alapján hozzájárul, hogy a Kristálykehely Bt. (székhely: , adószám: képviseli: ) a Bonyhád, Szent Imre u. 5. szám alatti önkormányzati ingatlanból a Bonyhád, Szent Imre u. 4. szám alatti ingatlanba költözzön.

Határidő: azonnal

Felelős: Filóné Ferencz Ibolya polgármester

Végrehajtásért felelős: Városfejlesztési és Jogi Osztály

Bonyhád, 2019. március 4.

 Filóné Ferencz Ibolya

 polgármester